**DĖL PRITARIMO RENGTI ROKIŠKIO RAJONO SAVIVALDYBĖS MELIORACIJOS STATINIŲ REKONSTRAVIMO PROJEKTUS**

2019 m. birželio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 27 punktu, 16 straipsnio 4 dalimi, 18 straipsnio 1 dalimi, Lietuvos Respublikos melioracijos įstatymo 7 straipsnio 3 dalimi, Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklėmis, taikomomis nuo 2019 m., patvirtintomis Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257, Rokiškio rajono savivaldybės taryba n u s p r e n d ž i a:

1. Leisti Rokiškio rajono savivaldybės administracijai rengti investicinius projektus:

„Rokiškio rajono kaimiškosios ir Juodupės seniūnijų Vyžuonos upės baseino dalies griovių ir juose esančių statinių rekonstravimas“ ir „Rokiškio rajono Lukštų kadastrinės vietovės dalies griovių ir juose esančių statinių rekonstravimas“.

2. Įpareigoti Rokiškio rajono savivaldybės administraciją teikti paraiškas finansinei paramai pagal Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos sritį „Parama žemės ūkio vandentvarkai“.

3. Užtikrinti, kad po 21 procentą 1 punkte nurodytų investicinių projektų tinkamų finansuoti išlaidų verčių ir šių verčių PVM (pridėtinės vertės mokestis) bus finansuojama iš savivaldybės biudžeto.

4. Pavesti Rokiškio rajono savivaldybės administracijos direktoriui Lietuvos Respublikos norminių aktų nustatyta tvarka organizuoti šių projektų rengimą ir jų bei paraiškų dėl minėtų projektų finansavimo pateikimą Nacionalinei mokėjimo agentūrai ir pasirašyti visus su projektais susijusius dokumentus.

5. Pripažinti netekusiais galios: Rokiškio rajono savivaldybės tarybos 2015 m. rugpjūčio 28 d. sprendimą Nr. TS-183 ,,Dėl investicinio projekto „Rokiškio rajono kaimiškosios ir Juodupės seniūnijų Vyžuonos upės baseino dalies griovių ir juose esančių statinių rekonstravimas“ rengimo“

ir Rokiškio rajono savivaldybės tarybos 2016 m. kovo 25 d. sprendimą Nr. TS-63 ,,Dėl Rokiškio rajono savivaldybės tarybos 2015 m. rugpjūčio 28 d. sprendimo Nr. TS-183 ,,Dėl investicinio projekto „Rokiškio rajono kaimiškosios ir Juodupės seniūnijų Vyžuonos upės baseino dalies griovių ir juose esančių statinių rekonstravimas“ rengimo“ dalinio pakeitimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Žėglaitienė

Rokiškio rajono savivaldybės tarybai

**TEIKIAMO SPRENDIMO PROJEKTO ,,DĖL PRITARIMO RENGTI ROKIŠKIO RAJONO SAVIVALDYBĖS MELIORACIJOS STATINIŲ REKONSTRAVIMO PROJEKTUS“ AIŠKINAMASIS RAŠTAS**

**Sprendimo projekto tikslas ir uždaviniai. Šiuo sprendimo projektu** siūloma pritarti Rokiškio rajono savivaldybės melioracijos statinių rekonstravimo projektų ,,Rokiškio rajono Rokiškio kaimiškosios ir Juodupės seniūnijų Vyžuonos upės baseino dalies griovių ir juose esančių statinių rekonstravimas“ ir „Rokiškio rajono Lukštų kadastrinės vietovės dalies griovių ir juose esančių statinių rekonstravimas“ rengimui.

**Šiuo metu esantis teisinis reglamentavimas**. Lietuvos Respublikos vietos savivaldos įstatymas, Lietuvos Respublikos melioracijos įstatymas, Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklės, taikomos nuo 2019 m., patvirtintos Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257.

**Sprendimo projekto esmė. Atsižvelgiant į esamą melioracijos griovių būklę, parengus projektus būtų rekonstruota 44,06 km griovių ir du tiltai. Būtų atstatomos drenažo žiotys, užtikrintas geresnis drenažo sistemų veikimas.**

**Galimos pasekmės, priėmus siūlomą tarybos sprendimo projektą:**

**teigiamos** –investicijos į žemės ūkiui būtinąją infrastruktūrą sudarys palankesnes ekonomines sąlygas žemdirbystei, drenažo sistemų geresniam veikimui, atnaujinimui;

**neigiamos** –neigiamų pasekmių nenumatoma.

. **Kokia sprendimo nauda Rokiškio rajono gyventojams.** Atsinaujinant Kaimo programos komisijos sudėčiai, randasi galimybė geriau susipažinti ir prisidėti prie Kaimo programos administravimo didesniam skaičiui asmenų, didesnės Kaimo programos viešinimo galimybės.

**Finansavimo šaltiniai ir lėšų poreikis**: Europos žemės ūkio fondas kaimo plėtros, valstybės biudžeto, Rokiškio rajono savivaldybės lėšos. Didžiausia maksimali projekto vertė – 375 tūkst. Eur, iš kurių savivaldybės lėšų poreikis – 21 proc. projekto vertės, arba 157,5 tūkst. Eur.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vedėjo pavaduotoja Danutė Žėglaitienė